El Casal Jove del Port de Sagunt acull el campus “TheGoodGamer”
18 de juliol 2017

![](/media/1tcnzooe/73-horarios_c-copia.jpg)  

La setmana del 17 al 21 de juliol, juntament amb el Campus Xef, el Casal Jove del Port de Sagunt acull el Campus _The Good Gamer_, un espai en el qual els i les jóvens d'entre 12 i 18 anys aprenen a desenvolupar i animar els seus propis videojocs, a més de relacionar-se amb gent amb els seus mateixos interessos. L’alumnat també rebrà _master classes_ sobre e-Sports i jugaran en diferents tornejos.

L’alumnat d'este campus gaudirà de classes de disseny i desenvolupament de videojocs de mà de dos dels fundadors de l'estudi _Dead Píxel_, Marcos Crispín i Fran Muñoz. Cada matí crearan diferents videojocs amb l'eina Unity 3D: plataformes, contrarellotge, _shooters_ i, en definitiva, tot allò que un bon _gamer_ necessita.

A més, l’alumnat visitara el centre d'alt rendiment gamer _Elit València_, un gran complex en el qual els jugadors tenen a la seua disposició excel·lents equips, perifèrics i instal·lacions. L'excursió es realitzarà el matí del divendres 21 i els assistents viuran l'experiència de ser jugadors professionals.

Assenyalar que a les vesprades el saló d'actes estarà obert per a tot els qui vulguen participar en les _master classes_ i tornejos. Amb prioritat per a l’alumnat, les _maste__r_ _classes_ seran dirigides per grans professionals de cada e-Sport: Edgar “Piter” Martínez i Manuel “Bobby” Baena, de l'equip e-Sports València sobre _Hearthsto__n__e_; Shamara, de Ramboot Club serà l'encarregada de _Leagu__e of Legends_, Edu portarà grans trucs sobre _Pokémo__n Sol i Lluna_ i Carlos “MG”, sobre _Clash Royale._ Cada vesprada tindrà el protagonisme un e-Sport diferent.

Després de les _maste__r classes_ es jugaran tornejos d'estos e-Sports de manera simultània, oberta i gratuïta, sempre amb preferència per als alumnes del campus. Cada vesprada es nomenarà un guanyador i així quedaran quatre classificats per a jugar les semifinals i finals al llarg del divendres 21, l'últim dia del campus. Grans premis valorats en més de cent euros es jugaran durant estos tornejos i es lliuraran, juntament amb els diplomes dels alumnes, durant el tancament del campus.​

*   [](http://www.facebook.com/sharer.php?u=https://aytosagunto.es/va/actualitat/el-casal-jove-del-port-de-sagunt-acull-el-campus-thegoodgamer/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-del-port-de-sagunt-acull-el-campus-thegoodgamer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-del-port-de-sagunt-acull-el-campus-thegoodgamer/ "Linked In")
*   [](mailto:?body=https://aytosagunto.es/va/actualitat/el-casal-jove-del-port-de-sagunt-acull-el-campus-thegoodgamer/)